ai4bharat/Pralekha huggingface dataset:
وزارت اطلاعات ونشریات
ہندوستان نےقومی فلمی ورثہ مشن کے تحت دنیا کی سب سے بڑی فلمی بحالی کے منصوبے کی شروعات کی ہے : وزیراطلاعات ونشریات جناب انوراگ ٹھاکر
فلمی بحالی کے مقصدکے لئے 363 کروڑروپے کا استعمال کیا جائے گا: انوراگ ٹھاکر
این ایف اے آئی نے، ستیہ جیت رے کی 10 فلموں کی بحالی کا بیڑہ اٹھایا ہے،جنہیں بین الاقوامی فلمی میلے میں نمائش کے لئے پیش کیا جائے گا
اطلاعات ونشریات کے مرکزی وزیر جناب انوراگ ٹھاکر نے آج اعلان کیا ہے کہ قومی فلمی ورثہ مشن کے تحت دنیا کے سب سے بڑے فلمی بحالی کا پروجیکٹ ،جس کے لئے وزارت نے 4 مئی 2022 کو 363 کروڑروپے کے بجٹ کی منظوری دی ہے،بحالی کا یہ پروجیکٹ اب ہندوستان کی قومی فلمی آرکائیو پر جلدشروع ہونے والا ہے۔وزیرموصوف تنظیم کی جائزہ میٹنگ میں شرکت کے لئے پونے میں موجود تھے۔
قومی فلمی ورثہ مشن کے تحت تقریباََ دو ہزار 200 فلموں کی بحالی کا کام انجام دیا جائے گا۔ فلم سازوں، دستاویزی فلم سازوں ، فلمی مورخین ، پروڈیوسر وغیرہ پر مشتمل زبان کے حساب سے شامل کمیٹیوں کے ذریعہ عنوانات کو شارٹ لسٹ کیا گیا ہے۔نامور فلمی شخصیات جیسے اپرنا سین ، شری رام راگھون ، انجلی مینن اور ویٹری مارن کمیٹیوں کا حصہ ہیں۔
وزیرموصوف نے بتایاکہ فلموں کی بحالی کے علاوہ قومی فلمی ورثہ مشن میں فلمی صورتحال کا تجزیہ ، احتیاطی تحفظ اور ڈجیٹل کاری کا جاری تحفظاتی عمل بھی شامل ہے ،جس کے لئے کُل 597 کروڑروپے کا بجٹ مختص کیا گیا ہے اوریہ دنیا کے سب سے بڑے فلمی تحفظاتی مشن میں سے ایک ہے ۔
ہندوستانی سنیما ، جو ا ب 100 سال سے زیادہ کے عرصے سے وجود میں ہے ، وہ عالمی سنیما میں ایک بہت ہی منفرد مقام رکھتا ہے ۔ ہندوستانی فلموں کی بحالی ایک بار پھر موجودہ اور مستقبل کی نسلوں کو ان فلموں کی شان کو زندہ کرنے کا ایک موقع فراہم کرے گا،جس نے دہائیوں سے شائقین کو مسحور کیا ہے۔
عبوری طورپر این ایف اے آئی نے ستیہ جیت رے کی 10فلموں کی بحالی کا بیڑہ اٹھایا ہے ،جنہیں بعد میں مختلف بین الاقوامی فلمی میلے میں نمائش کے لئے پیش کیا جائے گا۔2022 ایڈیشن کے کانس کلاسک سیکشن میں پریمئیم کے لئے کانس نے ‘‘پردید ونتی’’ فلم کو منتخب کیا ہے۔جی اروندم کی 1978 میں بنی ملیالم فلم تھامپی کا بحال شدہ ورژن فلمی ہیری ٹیج فاؤنڈیشن کی طرف سے کانس میں عالمی پریمئیم کےدوران نمائش کے لئے پیش کیا جائے گا۔فلمی ورثہ فاؤنڈیشن، این ایف اے آئی کے ساتھ فلموں کی حفاظت میں مدد کررہا ہے۔
ستیہ جیت رے کی فلموں کے علاوہ فیچر فلموں جیسے نیلا کوئی اور دوآنکھیں بارہ ہاتھ کو بھی شامل کیا جائے گا۔ انتہائی اہم شارٹس اور این ایف اے آئی کے مجموعے سے دستاویزی فلموں ، فلمی ڈویژن اوردیگر نایاب مواد سمیت آزادی سے پہلے کی فلموں کی بھی بحالی کاکام انجام دیا جائے گا، کیونکہ یہ ہندوستان کی ترقی کی وہ کہانی دکھا تا ہے جو کہیں اور نہیں دکھائی گئی ۔
اس عمل میں فریم ٹو فریم ڈجیٹل اور نیم خودکاردستی تصاویر اور باقی بہترین ماخذ موادسے آواز کی بحالی شامل ہے۔اس توسط سے منفی / پرنٹ کو 4 کے سے ڈی پی ایکس فائلوں تک اسکین کیا جائے گا،جسے پھر ڈجیٹل طریقے سے بحال کیا جائے گا۔منفی تصویر کے ہرفریم پر کھروچ ، دھول او ردھندلا پن جیسے نقائص کو بحالی کے عمل کے دوران دور کردیا جائے گا۔تصاویر کی بحالی کے عمل کی طرح آواز کو بھی زندہ کیا جائے گا۔ بہت سی قسم کی ٹوٹی ہوئی آوازیں ، رگڑ اور آواز پر پڑنے والے منفی اثرات کو ڈجیٹل طور پر ہٹادیا جائے گا۔بحالی کے بعد ڈجیٹل تصاویر کی فائل کو کلر گریڈ کیا جائے گا اور کوشش یہ کی جائے گی کہ یہ فلمیں اسی طرح سے دکھائی دیں ،جیسا کہ اصل اسکریننگ کے وقت تھیں۔
صحت اور خاندانی بہبود کی وزارت
ریاستوں / مرکز کے زیر انتظام علاقوں میں کووِڈ۔19 ٹیکوں کی دستیابی سے متعلق تازہ ترین صورتحال
ریاستوں / مرکز کے زیر انتظام علاقوں کو 193.53 کروڑ سے زائد ٹیکے کی خوراکیں فراہم کی گئیں
ریاستوں / مرکز کے زیر انتظام علاقوں کے پاس 15.59 کروڑ سے زائد بقیہ اور غیر استعمال شدہ ٹیکے اب بھی دستیاب ہیں
مرکزی حکومت پورے ملک میں کووِڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع تئیں عہدبند ہے ۔ کووِڈ ۔19سے بچاؤ کے لئے عام ٹیکہ کاری کی مہم کا آغاز 16جنوری 2021 کو کیاگیاتھا۔ کووِڈ-19 سے بچاؤ کے لیے عام ٹیکہ کاری مہم کے نئے مرحلے کاآغاز21 جون 2021 سے ہوا۔ اس مہم کے تحت ریاستوں اورمرکز کے زیرانتظام علاقوں کو مزید ٹیکے دستیاب کراکے مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووِڈ سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئیں خوراکیں
|
|
1,93,53,58,865
|
|
بقیہ خوراکیں
|
|
15,59,31,810
حکومت ہند  اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کوتقریباً 193.53کروڑ  ویکسین کی خوراکیں دستیاب کرائی جاچکی ہیں۔
مزید برآں 15.59 کروڑسے زائد بقیہ اورغیراستعمال شدہ کووِڈکی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا باقی ہے۔
وزیراعظم کا دفتر
وزیر اعظم ، 28 ستمبر کو مخصوص خواص کی حامل فصلوں کی 35 قسمیں قوم کو وقف کریں گے
وزیر اعظم ‘‘ نیشنل انسٹی ٹیوٹ آف بایوٹیک اسٹریس مینجمنٹ ’’ رائے پور کے نئے تعمیر شدہ کیمپس کو قوم کے نام وقف کریں گے
وزیر اعظم زرعی یونیورسٹیوں کو گرین کیمپس ایوارڈس بھی تقسیم کریں گے
آب ہوا کے لئے ساز گار ٹیکنالوجیز اپنا نے کے لئے بڑے پیمانے پر بیداری کرنے سے متعلق ایک کوشش کے طور پر وزیر اعظم جناب نریندر مودی ، 28 ستمبر کو دن میں 11 بجے ویڈیوکانفرنسنگ کے ذریعہ خصوصی خصوصیات والی فصلوں کی 35 قسمیں قوم کے نام وقف کریں گے۔ اس کل ہند پروگرام کا اہتمام تمام آئی سی اے آر انسٹی ٹیوٹس، ریاستی اور مرکزی زرعی یونیورسٹیوں اور کرشی وگیان کیندروں  میں کیا جا رہا ہے ۔ پروگرام کے دوران وزیر اعظم رائے پور میں‘‘ نیشنل انسٹی ٹیوٹ آف بایوٹک اسٹریس مینجمنٹ ’’ کے نئے تعمیر شدہ کیمپس کو بھی قوم کے نام وقف کریں گے ۔
اس موقع پر وزیر اعظم زرعی یونیورسٹیوں کو گرین کیمپس ایوارڈس تقسیم کر نے کے ساتھ ساتھ اختراعی طریقے اختیار کرنے والے کسانوں کے ساتھ بات چیت کریں گے اور وہاں موجود اجتماع سے خطاب کریں گے ۔
زراعت کے مرکزی وزیر اور چھتیس گڑھ کے وزیر اعلیٰ بھی اس موقع پر موجود ہوں گے
مخصوص خواص کی حامل فصلوں کی قسموں کے بارے میں
زرعی تحقیق سے متعلق بھارتی کاؤنسل  نے خصوصی خصوصیات والی فصلوں کی قسمیں تیار کی ہیں تاکہ آب و ہوا میں تبدیلی اور نقص تغذیہ کے دوہرے چیلنجوں سے نمٹا جا سکے ۔ سال 2021 میں خصوصی خصو صیات والی فصلوں کی 35 قسمیں تیار کی گئی ہیں ۔ ان میں آب و ہوا کے لئے سازگار اور زیادہ غذائیت والی فصلیں شامل ہیں ۔
ان مخصوص خواص کی حامل فصلوں کی قسموں میں وہ فصلیں بھی شامل ہیں جو بعض فصلوں میں پائے جانے والے ان غذائیت کے مانع عناصر کے مسئلے سے نمٹتی ہیں جو انسانی اور جانوروں کی صحت پر مفر اثر ڈالتے ہیں ۔ اہم خصوصیات والی دیگر قسمیں سویا بین ، چینی گنّا اور چھوٹی مکئی اور دیگر اناج میں تیار کی گئی ہیں ۔
نیشنل انسٹی ٹیوٹ آف بایوٹک اسٹریس مینجمنٹ کے بارے میں
رائے پور مقام پر دی نیشنل انسٹی ٹیوٹ آف بایوٹک اسٹریس مینجمنٹ ، بایوٹک اسٹریسز میں بنیادی اور حکمت عملی پر مبنی تحقیقی کام کرنے ، انسانی وسائل تیار کرنے اور پالیسی سے متعلق مدد فراہم کرنے کے مقصد سے قائم کیا گیا ہے ۔اس انسٹی ٹیوٹ نے اکیڈمک سیشن 21-2020 سے پی جی کو رسز کا بھی آغاز کیا ہے ۔
گرین کیمپس ایوارڈس کے بارے میں
گرین کیمپس ایوارڈ س ، ریاستی اور مرکزی زرعی یونیورسٹیوں کو ترغیب فراہم کرنے کی غرض سے شروع کئے گئے ہیں تاکہ یہ زرعی یونیورسٹیاں ایسے طور طریقے تیار کریں اور انہیں اختیار کریں جن کی بدولت ان کے کیمپس زیادہ ہرے بھرے اور صاف ستھرے بنیں اور طلباء کو ‘‘ سووچھ بھارت مشن ’’ اور‘‘ فضلہ سے دولت مشن ’’ میں شمولیت اختیار کرنے کے تئیں راغب کیا جا سکے اور برادری کو قومی تعلیمی پالیسی 2020 کے مطابق اس سے منسلک کیا جا سکے ۔
وزیراعظم کا دفتر
جاپان کے سابق وزیر اعظم عزت مآب جناب یوشی ہدے سوگا نے وزیر اعظم سے ملاقات کی
جاپان کے سابق وزیر اعظم عزت مآب جناب یوشی ہدے سوگا نے 24 مئی ، 2022 ء کو ٹوکیو میں وزیر اعظم جناب نریندر مودی سے ملاقات کی ۔
انہوں نے ستمبر ، 2021 ء میں واشنگٹن ڈی سی میں کواڈ لیڈروں کی پہلی چوٹی میٹنگ کے موقع پر اپنی باہمی میٹنگ سمیت گذشتہ بات چیت کا ذکر کیا ۔ وزیر اعظم نے بھارت – جاپان تعلقات کو پختہ کرنے میں جناب سوگا کے تعاون کی ستائش کی ۔
دونوں لیڈروں نے بھارت – جاپان خصوصی اسٹریٹیجک اور عالمی ساجھیداری کو مزید مستحکم کرنے کے بارے میں تبادلۂ خیال کیا ۔ وزیر اعظم نے جاپانی ارکانِ پارلیمنٹ کے وفد کی قیادت کے لئے جناب سوگا کو بھارت آنے کی دعوت دی ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 5701
(
وزیراعظم کا دفتر
وزیر اعظم نے ٹی بی مکت بھارت کےلئے راجیہ سبھا کے ممبر مہاراجہ سناجوبا لیشیمبا کی کوششوں کی ستائش کی
وزیر اعظم جناب نریندر مودی نے ٹی بی مکت بھارت کے لئے راجیہ سبھا کے ممبر مہاراجہ سناجوبا لیشیمبا کی کوششوں کی ستائش کی ہے۔
راجیہ سبھا کےممبر کے ٹویٹ کا جواب دیتے ہوئے، وزیر اعظم نے ٹویٹ کیا؛
’’قابل تعریف جذبہ خیرسگالی۔ ہندوستان بھر میں، ہندوستان کو ٹی بی سے پاک بنانے کے لیے کافی بیداری پائی جاتی ہے اور بہت سے لوگ ٹی بی کے مریضوں کی خدمت کرنے کے لئے آگےآرہے ہیں ‘‘۔
وزارات ثقافت
مرکزکے زیرتحفظ یادگاری عمارتوں /سائٹوں پراحاطے کے اندرفوٹوگرافی کے لئے اے ایس آئی کے حکم نامہ کا اجرأ
نئی دہلی ،13 جولائی : وزارت ثقافت ،حکومت ہند کے تحت بھارت کے محکمہ آثارقدیمہ یعنی آرکیالوجیکل سروے آف انڈیا نے اس امرکا احکام جاری کیاہے کہ مرکز کے زیرتحفظ تمام تر قدیم یادگاری عمارتوں /سائٹوں  کے احاطے کے اندرفوٹوگرافی کی اجازت دی جاتی ہے ۔ تاہم وہ تین یادگاری عمارتیں /مقامات جہاں فوٹوگرافی کی اجازت نہیں ہوگی ،اجنتا کی گپھائیں، لیہہ پیلس کی پینٹنگیں اور آگرہ میں واقع تاج محل کی یادگارعمارت ہے ۔
مذکورہ حکم نامہ وزیراعظم جناب نریندرمودی کے ذریعہ نئی دہلی میں ‘دھروہربھون ’کی افتتاحی تقریب کے دوران کی گئی تقریر کے حوالے کی بنیاد پر جاری کیاگیاہے، جس میں انھوں نے کہاتھا کہ خلائی تکنالوجی عہدجدید میں اس حدتک ترقی کرگئی ہے کہ کوئی بھی شخص بہت فاصلے سے بھی بہت چھوٹی چیزوں اوران کے پس منظرکی تصاویرلے سکتاہے ، تاہم یہ بات افسوسناک ہے کہ سیاحوں/ مشاہدین کو تاریخی ورثے کی حامل عمارتوں اور ایسے دیگر مقامات کے فوٹوگراف لینے سے منع کیاجاتاہے ۔
کانکنی کی وزارت
وزیر اعظم نے کانوں کی وزارت کے لیے نئے بھرتی ہونے والے 88 افراد کو تقررنامے پیش کیے
وزیر اعظم کی بابرکت موجودگی والے ایک پروگرام میں 22اکتوبر2022کوتقررناموں کے پہلے حصے کوجاری کیاگیا۔ ملک بھر میں مختلف مقامات پر منعقد ہونے والے روزگار میلوں میں کانوں کی وزارت کے 88 امیدواروں کو مرکزی / ریاستی وزراء کے ذریعہ تقررنامے فراہم کیے گئے، اس طرح سے اپنی تمام خالی اسامیوں کو پر کرنے کی طرف گامزن ہے۔
مرکزی حکومت میں 10 لاکھ خالی اسامیوں کو پر کرنے کے وزیر اعظم کے اعلان کے مطابق، تمام مرکزی حکومت کی وزارتوں/ محکموں کو مشن موڈ میں جولائی، 2022 سے دسمبر، 2023 تک اپنی تمام خالی اسامیوں کو پُر کرنے کا حکم دیا گیا ہے۔
کانوں کی وزارت کے پاس کل 4673 اسامیاں ہیں جنہیں براہ راست بھرتی نیز پروموشن کوٹہ سے پُر کیا جانا ہے۔ جولائی 2022 سے اس بھرتی مہم کا آغاز کرتے ہوئے وزارت نے ستمبر 2022 میں ختم ہونے والی پہلی سہ ماہی میں پہلے ہی 127 تقرر نامے جاری کردیے ہیں ۔
اب یہ فیصلہ کیا گیا ہے کہ دو ماہ کی بنیاد پر یونیفائیڈ انٹیگریٹڈ ڈیجیٹل ایشواینس کے ذریعے مرکزی طور پر تقررنامے جاری کیے جائیں۔
اس کے ساتھ، مشن بھرتی مہم کے آغاز کے بعد سے کانوں کی وزارت کی طرف سے جاری کیے جانے والے کل تقررناموں کی تعداد 215 تک پہنچ گئی ہے ۔ دسمبر 2023 تک تمام خالی اسامیوں کو پر کرنے کا ایکشن پلان وزارت کےپاس موجود ہے۔
شمال مشرقی ریاستوں کی ترقی کی وزارت
آل منی پور دلت ڈیولپمنٹ ایسوسی ایشن کے صدر کی قیادت میں ایک وفد نے شمال مشرقی خطے کی ترقی کے مرکزی وزیر مملکت ڈاکٹر جتیندر سنگھ سے ملاقات کی
تمام ریاستوں کی مساوی ترقی مرکزی حکومت کی ترجیح ہے، مرکزی وزیر کا بیان
نئی دہلی،41فروری 2019/ منی پور کے دلت لوگوں کی ہمہ جہت ترقی کی ایسوسی ایشن کے صدر جناب ٹی ایم راجین آینگ با کی سربراہی میں ایک وفد نے آج شمال مشرقی خطے کی ترقی کے مرکزی وزیر مملکت آزادانہ چارج ، وزیر اعظم کے دفتر میں وزیر مملکت، عملے اور عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ سے ملاقات کی۔ وفد نے دلتوں کو معاشی اور سماجی اعتبار سے بااختیار بنانے کے مختلف امور پر تبادلۂ خیال کیا۔ ان امور کا تعلق دلتوں کی تعلیم اور روزگار سے ہے اور پہاڑی علاقوں میں رہنے والے عوام کے معیار زندگی سے ہے۔
ڈاکٹر جتیندر سنگھ نے کہا کہ وزیر اعظم نریندر مودی کی قیادت میں سبھی ریاستوں کی مساوی ترقی حکومت کی ترجیح میں شامل ہے۔ انہوں نے کہا کہ حکومت نے شمال مشرقی ریاستوں کی ترقی کے لئے مختلف اقدامات کئے ہیں۔ وزیر اعظم نے گزشتہ چار سال کے عرصے میں کئی بار شمال مشرقی خطے کا دورہ کیا تھا، تاکہ بہت سے علاقوں میں ان ترقیاتی پروجیکٹوں کو شروع کیا جاسکے۔ انہوں نے مزید کہا کہ ان کوششوں سے ہندوستان کی شمال مشرقی ریاستوں میں امن اور ترقی کی راہ ہموار ہوئی ہے۔ وزیر موصوف نے کہا کہ شمال مشرق کے لئے ہل ایریا ڈیولپمنٹ پروگرام کا اعلان امپھال میں پہلی بار حکومت کی جانب سے کیا گیا تھا۔ اس کا مقصد ریاست کے پہاڑی ضلعوں میں تجرباتی بنیاد پر پروگرام شروع کیا جانا ہے۔ انہوں نے زور دیتے ہوئے کہا کہ حکومت کی ترجیح یہ رہی ہے کہ شمال مشرقی خطے کی ریاستوں کو باقی ہندوستان کی ان ریاستوں کے برابر کھڑا کیا جائے، جنہوں نے زیادہ ترقی حاصل کی ہے۔
مختلف امور پر تبادلہ خیال کے بعد وزیر موصوف نے وفد کو یقین دلایا کہ وہ ضروری کارروائی کے لئے متعلقہ وزارتوں کو ان کا میمورنڈم پیش کریں گے۔
993U. No.
(Visitor Counter : 41
صحت اور خاندانی بہبود کی وزارت
تپ دق کے خاتمےکا قومی پروگرام
عالمی ادارہ صحت کی گلوبل ٹی بی رپورٹ 2021 کے مطابق ، ہندوستان میں ٹی بی کے واقعات 2015 میں 217/لاکھ آبادی سے کم ہو کر 2020 میں 188/لاکھ آبادی رہ گئے ہیں
کمیونٹی کے قریب اسکریننگ اور علاج کی خدمات کو غیر مرکزی بنانے کے لیے آیوشمان بھارت- صحت اور تندرستی کے مراکز کے ساتھ مربوط خدمات
حکومت نے قومی صحت مشن  کے تحت تپ دق کے خاتمے کےقومی پروگرام  کو نافذ کیا ہے۔ 2025 تک تپ دق سے متعلق پائیدار ترقی کے اہداف کو حاصل کرنے کے ہدف کے ساتھ، عالمی اہداف سے پانچ سال پہلے، پروگرام نے مندرجہ ذیل مقاصد کے ساتھ ایک نیشنل اسٹریٹجک پلان نافذ کیا ہے:-
تپ دق کے مریضوں کی جلد تشخیص، معیاری یقینی ادویات اور علاج کے طریقہ کار کے ساتھ فوری علاج۔
نجی شعبے میں دیکھ بھال کے متلاشی مریضوں کے ساتھ رابطہ کرنا۔
روک تھام کی حکمت عملی جس میں فعال کیس کی تلاش اور زیادہ خطرہ / کمزور آبادی میں رابطے کا پتہ لگانا شامل ہے۔
فضائی انفیکشن کنٹرول
سماجی تعین کرنے والوں سے نمٹنے کے لیے کثیر شعبہ جاتی ردعمل
حکومت نے ایس ڈی جی کے اہداف کو حاصل کرنے کی طرف مسلسل پیش رفت کی ہے۔ عالمی ادارہ صحت کی گلوبل ٹی بی رپورٹ، 2021 کے مطابق، ہندوستان میں تپ دق کے معاملے 2015 میں 217/لاکھ آبادی سے کم ہو کر 2020 میں 188/لاکھ آبادی رہ گئے ہیں۔
ٹی بی کے مریضوں کی تشخیص اور مکمل علاج کو یقینی بنانے کے لیے حکومت کی طرف سے اٹھائے گئے دیگر اقدامات درج ذیل ہیں:
زیادہ بوجھ والے علاقوں میں ہدفی مداخلتوں کے لیے ریاست اور ضلع کا مخصوص اسٹریٹجک منصوبہ۔
ٹی بی کے مریضوں کو مفت ادویات اور تشخیصی ادویات کی فراہمی بشمول منشیات کے خلاف مزاحمت کرنے والی ٹی بی۔
کلیدی کمزور اور آبادی میں بیمار فعال تپ دق کے معاملے تلاش کرنے کی مہم۔
کمیونٹی کے قریب اسکریننگ اور علاج کی خدمات کو غیر مرکزی بنانے کے لیے آیوشمان بھارت- صحت اور تندرستی کے مراکز کے ساتھ انضمام۔
پرائیویٹ سیکٹر کی شمولیت بشمول ٹی بی کیسز کی اطلاع اور انتظام کے لیے مراعات۔
مالیکیولر ڈائیگنوسٹک لیبارٹریوں کو ذیلی ضلع کی سطح تک بڑھانا۔
ٹی بی کے مریضوں کے لیے غذائی امداد کے لیے نکشے پوشن یوجنا ۔
کمیونٹی بیداری بڑھانے اور صحت کی تلاش میں رویے کو بہتر بنانے کے لیے آئی ای سی مہموں کو تیز کر دیا ہے۔
متعلقہ وزارتوں کی شمولیت کے ساتھ کثیر شعبہ جاتی ردعمل۔
ٹی بی سے بچاؤ کے علاج کو پلمونری ٹی بی کے رابطوں تک بڑھا نا۔
ٹی بی کے مطلع شدہ معاملوں کو ویب پر مبنی پورٹل نکشے کے ذریعے ٹریک کیا جاتا ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی۔
وزارت خزانہ
143اشیاء کی جی ایس ٹی کی شرح بڑھانے کے لئے فیڈ بیک مانگنے سے متعلق گمراہ کُن رپورٹ پر وضاحت
یہ بات سامنے آئی ہے کہ میڈیا کے ایک طبقہ نے رپورٹ کیا ہے کہ 143 اشیاء کے گڈ اور سروسز ٹیکس  کی شرحیں بڑھانے کے لئے ریاستوں سے مشورے مانگے گئے ہیں۔
بعض رپورٹوں میں اُن اشیاء کی تعداد اور تفصیلات بھی بتائی گئی ہے ، لہذا یہ وضاحت کی جاتی ہے کہ کسی مخصوص اشیاء کی جی ایس ٹی شرحیں بڑھانے یا شرحوں میں رد وبدل کی کوئی مخصوص تجویز سے متعلق ریاستوں سے کوئی فیڈ بیک نہیں مانگی گئی ہے اور اس قسم کی رپورٹیں محض قیاس آرائی پر مبنی ہیں اور حقیقت سے ان کا کوئی لینا دینا نہیں ہے۔
جی ایس ٹی کونسل نے اپنی 45 ویں میٹنگ میں قیمتوں کو درست کرنے پر غور کرنے کے لئے وزراء کا ایک گروپ  بنایا تھا ۔ اس گروپ کی بات چیت جاری ہے۔ ریاستوں سے ان کی رائے ستمبر 2021 میں جی او ایم کی تشکیل کے فورا بعد حوالے کی شرائط  پر مانگی گئی تھی۔ کونسل کے سامنے اس گروپ کی رپورٹ ابھی آنی باقی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-4679
(Visitor Counter : 97
وزارت دفاع
نئی دفاعی پیداوار پالیسی
نئی دہلی،22؍مارچ 2021:
وزارت دفاع کے دفاعی پیداوار سے متعلق محکمے نے ‘دفاعی پیداوار اوربرآمداتی ترقیاتی پالیسی’2020ء کا ایک مسودہ تیار کیا ہے۔یہ مسودہ وزارت دفاع کے آئندہ کے اہداف کا آئینہ دار ہے، جس میں اس بات کی وضاحت کی گئی ہے کہ آنے والے دنوں میں دفاعی پیداوار کی صلاحیتوں میں اضافہ کرکے ملک کو کس طرح خود کفیل بنایا جائے گا اور دفاعی پیداوار کی برآمدات میں اضافہ ہوگا۔ یہ مسودہ دفاعی شعبے میں ہندوستان کو دس اعلیٰ ممالک کی صف میں لا کھڑا کرے گا۔ مسودہ نے خلائی شعبے اور بحری شپ بلڈنگ سیکٹر کے ڈیزائن اور اس کی تیاری کو پبلک اور پرائیویٹ سیکٹر کی سرگرم شراکت داری سے یقینی بنایا جائے گا۔اس پالیسی کا مقصد ایک ایسا ماحول تیار کرنا ہے، جس سے اختراعات انڈین اینٹلیکچوئل پراپرٹی  کی ملکیت اور اس کا فروغ دینے میں آر این ڈی کی حوصلہ افزائی ہوسکے، دوسرے اس کے ذریعے ملک کی دفاعی صنعت کو نہ صرف فروغ دینا مقصد ہے، بلکہ اسے خود کفیل بنانے کا بڑا ہدف بھی شامل ہے۔
نیو ڈیفنس ایکوزیشن پروسیزر2020ء کا اجراء 30 ستمبر 2020ء کو ہو چکا ہے۔ ڈی اے پی -2020ء میں اہم تجزیے کے ساتھ کارکردگی ، بات چیت اور مرکوز نظریاتی منصوبہ سازی جیسے امور شامل ہیں۔اس میں دفاعی شعبے میں ایز آف ڈوئنگ بزنس کو شامل کرکے کاروبار کو آسان بنانے، کام کی مدت کو کم کرنے اور تمام تر عمل کو صنعت دوست بنانا، جیسے امور کو شامل کرکے ملک کو دفاعی سیکٹر میں مزید خود کفیل بنانے کا نشانہ رکھا گیا ہے۔
یہ اطلاع وزیر مملکت برائے دفاع جناب شری پد نائک نے آج راجیہ سبھا میں ڈاکٹر بندا پرکاش کے ذریعے پوچھے گئے ایک سوال کے تحریری جواب میں دی۔
ٹیکسٹائلز کی وزارت
جوٹ اور اس کی مصنوعات کا فروغ
نیشنل جوٹ بورڈ  خام جوٹ کی پیداوار اور معیار میں بہتری لانے کے لئے جوٹ-آئی سی اے آر ای  کو نافذ کررہا ہے، جس کے تحت اس نے 35 میٹرک ٹن مصدقہ جوٹ بیج سال 2021-22 میں نیشنل جوٹ کارپوریشن  کے اشتراک سے رعایتی شرح پرتقسیم کرنے کا منصوبہ بنایا ہے۔ اس کے علاوہ ، این جے بی نے ایک ہزار سیڈ ڈرل مشین ، 1200 سائیکل ویڈر مشین اور 750 میٹرک ٹن سی آر آےی جے اے ایف سونا ، جس میں  بھی تقسیم کرنے کا منصوبہ تیار کیا ہے۔ اس کے علاوہ ، جے سی آئی نے نیشنل سیڈ کارپوریشن کے ذریعہ ایک ہزار میٹرک ٹن منظور شدہ بیج  بھی رعایتی شرح پر تجارتی طور پر تقسیم کرنے کا فیصلہ کیا ہے۔
جنوری ، 2020 سے پہلے ہندوستان میں پی پی ای مصنوعات کی کوئی تیاری نہیں ہورہی تھی۔ اس صنعت کے ذریعے فراہم کردہ تخمینہ کے مطابق ،اپریل 2020 سے دسمبر ، 2020 کے دوران تقریبا6 کروڑ جوٹ مصنوعات تیار کی گئیں۔ تقریبا 1100 مینوفیکچررز نے پی پی ای مصنوعات کی تیاری کے لیے اپنا اندراج کرایا ہے اور اب ملک میں پی پی ای مصنوعات کی تیاری فی دن 4.5 لاکھ ہے۔
حکومت ہند نے جوٹ پیکیجنگ اینڈ میٹریلز  ایکٹ 1987 کے تحت جوٹ بیگ میں 100 فیصد غذائی اجناس اور 20فیصد چینی کی پیکیجنگ لازمی کردی ہے۔ ایسی صورت میں کہ جب جوٹ ملیں جوٹ بیگوں کی مذکورہ تعداد میں فراہمی نہ کرسکیں ، حکومت نے کل ضرورت کے مقابلہ میں زیادہ سے زیادہ 30 فیصد سپلائی میں تخفیف کی سہولت فراہم کی ہے۔ غذائی اجناس کی پیکیجنگ کے لئے جوٹ بیگ کی عدم فراہمی کی صورت میں حکومت غذائی اجناس کی پیکیجنگ کے لیے دوسری اقدامات بھی کرتی ہے۔ ربیع 2020-21 کے سیزن کے دوران یعنی دسمبر ، 2019 سے جون ، 2020 تک جوٹ بیگ کی عدم فراہمی کو7.01 لاکھ گانٹھوں سے پورا کرنے کو منظوری دی۔
یہ معلومات مرکزی وزیر برائے ٹیکسٹائل ، محترمہ اسمرتی زوبین ایرانی نے آج لوک سبھا میں ایک تحریری جواب میں دی۔
سائنس اور ٹیکنالوجی کی وزارت
سی ایس آئی آر نے کووڈ -19 سے نمٹنے کے لئے تشخیصی حل اور خطرے سے متعلق درجہ بندی کی حکمت عملی تیار کرنے کے لئے انٹیل انڈیا اور آئی آئی آئی ٹی حیدرآباد کے ساتھ تعاون کیا
سارس۔ سی او ای۔ ٹو کا ٹرانسمیشن کم کرنے کے لئے خطرے والے مریضوں پر تیزی سے ٹیسٹ اور پیشین گوئی کرنے کی صلاحیت ڈیولپ کرنے کے لئے سی ایس آئی آر، انٹیل انڈیا اور انٹرنیشنل انسٹی ٹیوٹ آف انفارمیشن ٹیکنالوجی، حیدرآباد کے ساتھ مل کر کام کر رہا ہے تاکہ دوسری بیماریوں کے ساتھ لگنے والی بیماری کے مریضوں کے لئے وبائی امراض کا علم اور اے آئی پر مبنی خطرے کی درجہ بندی کو سمجھنے کے لئے تیزی سے اور کم لاگت والے کووڈ۔ انیس جانچ اور کورونا وائرس جینوم سیکوئنسنگ کو حاصل کیا جا سکے۔
اس اقدام کے ایک حصے کے طور پر انٹیل انڈیا ایک اینڈ ٹو اینڈ سسٹم تیار کررہا ہے جس میں متعدد ایپلی کیشنز ، ٹیسٹنگ ڈیوائسز ، ڈیٹا اکٹھا کرنے / ایگریگیشن گیٹ وے ، ڈیٹا ایکسچینج ایس ڈی کے اور اے آئی ماڈل۔ ہب پلیٹ فارم شامل ہیں۔ سی ایس آئی آر کے معاون لیب جیسے سی ایس آئی آر-آئی جی آئی بی ، سی ایس آئی آر-سی سی ایم بی ، سی ایس آئی آر-آئی ایم ٹی ای سی ایچ، سی ایس آئی آر-آئی آئی پی ، سی ایس آئی آر-سی ایل آر اور دیگر مختلف اسپتالوں اور تشخیصی سلسلوں کے ساتھ مل کر جامع تشخیص کریں گے۔ آئی آئی آئی ٹی۔ حیدرآباد خطرے سے متعلق درجہ بندی الگورتھم تیار کرے گا جو وبا کا مقابلہ کرنے کے لئے دوا اور ٹیکے کی دریافت میں مدد کر سکتا ہے۔
سی ایس آئی آر کے ڈائریکٹر جنرل ڈاکٹر شیکھر سی منڈے کا ماننا ہے ’’ کثیر۔ انضباطی شراکت داری کووڈ۔ انیس کے چیلنج سے نمٹنے کے لئے اہم ہے اور سی ایس آئی آر کو آئی آئی آئی ٹی۔ حیدرآباد اور انٹیل انڈیا کے ساتھ تعاون کرنے کی خوشی ہے جو جینومکس، بگ ڈیٹا اور اے آئی میں اضافی قوت لاتے ہیں۔
انٹیل انڈیا کی کنٹری ہیڈ اور ڈیٹا پلیٹ فارم گروپ، انٹیل کارپوریشن کی نائب صدر نیوروتی رائے کا کہنا ہے کہ ’’ انٹیل انڈیا کووڈ۔ انیس سے نمٹنے کے لئے تیزی سے حل کا پتہ لگانا چاہتا ہے اور وہ اسے نافذ کرنے کے لئے سی ایس آئی آر اور آئی آئی آئی ٹی۔ حیدرآباد کے ساتھ کام کرنے کے تئیں عہد بستہ ہیں‘‘۔
آئی آئی آئی ٹی حیدرآباد کے ڈائریکٹر ، پی جے نارائنن نے ذکر کیا ، "آئی آئی آئی ٹی حیدرآباد کے لئے یہ بات خوش آئند ہے کہ وہ کئی سی ایس آئی آر کی کئی لیبارٹریوں سے جڑے ملک کے اعلی سائنسدانوں کے ساتھ کام کر رہا ہے اور انٹیل جیسی انڈسٹری لیڈر کووڈ انیس اور دیگر مسائل کی بہتر سیکوئنسنگ کے لئے حل تلاش کر رہے ہیں۔ ہم الگورتھم، سائنس اور اے آئی میں اپنے ماہرین کے ذریعہ اس سرگرمی میں اپنا تعاون دینے کے منتظر ہیں‘‘۔
#CSIRFightsCovid19
وزارت دفاع
سنگا پور اور بھارت کے درمیان باہمی بحری مشقیں ’ سِم بیکس‘ 2022
ہندوستانی بحریہ 26 سے 30 اکتوبر 2022 تک وشاکھاپٹنم میں سنگاپور-بھارت بحری دو طرفہ مشق ’سم بیکس ‘کے 29ویں ایڈیشن کی میزبانی کر رہی ہے۔
سم بیکس2022 بحری مشقیں دو مرحلوں میں منعقد کی جا رہی ہیں۔ 26 سے 27 اکتوبر 2022 تک وشاکھاپٹنم میں ہاربر مرحلہ اور اس کے بعد 28 سے 30 اکتوبر 2022 تک خلیج بنگال میں سمندری مرحلہ نام سے بحری مشقیں ہوں گی۔ سنگا پور بحریہ کے دو جہاز آر ایس ایس اسٹال ورٹ  اور آر ایس ایس ویجیلنس  مشقوں میں شرکت کے لیے 25 اکتوبر 2022 کو وشاکھاپٹنم پہنچےتھے۔
ریئر ایڈمرل سین واٹ جیانوین، جو سنگا پور بحریہ کے فلیٹ کمانڈر ہیں، نے 25 اکتوبر 2022 کو ایسٹرن بحری کمانڈ کے فلیگ آفیسر کمانڈنگ اِن چیف وائس ایڈمرل بسواجیت داس گپتا اور فلیگ آفیسر کمانڈنگ ایسٹرن فلیٹ کے ریئر ایڈمرل سنجے بھلہ سے ملاقات کی۔ میٹنگوں کے دوران مشترکہ تشویش کے امور پر تبادلہ خیال کیا گیا۔
ہاربر فیز نے دونوں بحری افواج کے درمیان وسیع پیشہ ورانہ اور کھیلوں سے متعلق بات چیت کا مشاہدہ کیا ،جس میں کراس ڈیک کے دورے ، سبجیکٹ میٹر ایکسپرٹ ایکسچینجز اور پلاننگ میٹنگیں شامل ہیں۔
سمبیکس بحری مشقوں کا سلسلہ 1994 میں شروع ہوا اور ابتدا میں اسے ایکسرسائز لائن کنگ کے نام سے جانا جاتا تھا۔ مشق کے دائرہ کار اور پیچیدگی میں گزشتہ دو دہائیوں کے دوران کافی اضافہ ہوا ہے، جس میں جدید بحری مشقیں شامل ہیں ، جس میں بحری کارروائیوں کے وسیع شعبے شامل ہیں۔ یہ مشقیں ہندوستان اور سنگاپور کے درمیان سمندری حدود میں اعلیٰ سطح کے باہمی تعاون کی ایک شاندار مثال ہے۔ یہ بحر ہند کے علاقے میں بحری سلامتی کو بڑھانے کے لئے دونوں ممالک کے عزم اور شراکت کو بھی اجاگر کرتا ہے۔